jkorsvik/nowiki_second_scrape_merged huggingface dataset:
Ian Ziering

Ian Andrew Ziering (født 30. mars 1964 i Newark i New Jersey) er en amerikansk skuespiller som er kjent for sin rolle som Steve Sanders i TV-serien Beverly Hills 90210 som han hadde vært med i siden 1990. 
Ziering vokste opp i West Orange i New Jersey og har to brødre, Jeff og Barry, som begge er mer enn ti år eldre enn ham. Han er skilt fra Nikki Schieler Ziering. De to hadde giftet seg i 1997, og Ziering søkte om skilsmisse fra henne i 2002. Ifølge ham hadde paret flere uforsonlige konflikter som de ikke fikk ryddet opp i. Den 3. februar 2010 annonserte Ziering at han hadde forlovet seg med sykepleieren Erin Kristine Ludwig.
I 1990 ble Ziering valgt til å spille karakteren Steve Sanders i den populære TV-serien Beverly Hills 90210. Han var en av kjendis-danserne i sesong 4 av TV-kanalen ABC sin amerikanske versjon av den populære TV-serien Dancing with the Stars. Hans profesjonelle dansepartner var da Cheryl Burke, som hadde vunnet dansekonkurransen både i sesong 2 med sin daværende partner Drew Lachey og også i sesong 3 med partneren Emmitt Smith. Ziering klarte seg til semi-finalen av sesong 4, og fikk tre 10-ere fra dommerne for en av sine to danser i semi-finalen, men det var ikke nok til å nå finalen. Han og Cheryl ble dermed eliminert etter at resultatene kom opp dagen etter, den 15. mai 2007. 
I 2006 var Ziering både produsent og regissør, samtidig som han spilte i kortfilmen Man VS Monday, som vant publikumsprisen Choice Award i 2006 på Fort Lauderdale Film Festival. I 2006 vant Ziering kategorien «Beste mannlige hovedrolle» på Monaco Film Festival på grunn av sin portrettering i en uavhengig film.
Ziering har også vært med i TV-serien JAG i rollen som Cameron Stewart. Han hadde også en rolle i videospillet Freelancer, som hovedpersonen, Edison Trent.


== Referanser ==


== Eksterne lenker ==
Offisielt nettsted 
(en) Ian Ziering – kategori av bilder, video eller lyd på Commons 
(en) Ian Ziering på Internet Movie Database 
(sv) Ian Ziering i Svensk Filmdatabas 
(da) Ian Ziering på Scope 
(fr) Ian Ziering på Allociné 
(en) Ian Ziering på AllMovie 
(en) Ian Ziering hos Rotten Tomatoes 
(en) Ian Ziering hos The Movie Database 
(en) Ian Ziering hos Internet Broadway Database
Søren Bruun Bugge

Søren Bruun Bugge (født 1798 i Vanse, død 1886) var en norsk klassisk filolog og prest. Han var professor i latin ved universitetet i Christiania fra 1825 til 1833 og rektor ved Christiania katedralskole fra 1833 til 1847.


== Liv ==
Søren Bruun Bugge var sønnesønn av presten Søren Bugge, sønn av biskop Peter Olivarius Bugge og bror til pedagogen Frederik Moltke Bugge. Som Norges eneste filologiske kandidat ble han i 1820 utnevnt til lektor i latin ved universitetet i Christiania, hvor han alt tidligere hadde holdt forelesninger. Fra 1825 til 1833 var han professor, og fra 1833 til 1847 rektor ved Christiania katedralskole. I 1847 tok han teologisk embetseksamen og ble samme år utnevnt til sogneprest. Fra 1851 til 1878 var han prost i Hadeland, Ringerike og Hallingdal prosti.
Bugge behersket latin til fullkommenhet og skrev en rekke latinske universitetsprogrammer og avhandlinger, samt lærebøker på dette språket.


== Kilder ==
(da) Hammer, K. V.:  «Bugge, Søren Bruun», i: Salmonsens konversationsleksikon, 2. utgave. Bd. IV, København: J. H. Schultz, 1916, s. 222.


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Søren Bruun Bugge
Frederik Moltke Bugge

Se Fredrik Moltke Bugge for sønnesønnenFrederik Moltke Bugge (født 23. september 1806, død 9. juni 1853) var en norsk pedagog og skolemann. Han var rektor ved Trondhjems katedralskole fra 1833 til 1851. Samt ordfører i samme by.


== Liv og virke ==


=== Familie ===
Frederik Moltke Bugge var sønnesønn av presten Søren Bugge, sønn av biskop Peter Olivarius Bugge og bror til den klassiske filologen Søren Bruun Bugge. Han var far til biskop Frederik Wilhelm Klumpp Bugge og farfar til juristen Fredrik Moltke Bugge.


=== Pedagogikk ===
Bugge tok filologisk embetseksamen i 1829 og var fra 1833 til 1851 rektor ved Trondhjems katedralskole. I årene 1836–1837 var han på reise med offentlig stipend for å studere skolevesenet i de tyske statene og Frankrike. Reisen resulterte i en omfangsrik innberetning om Det offentlige Skolevæsens Forfatning i adskillige tydske Stater (1839). I årene 1840–1842 var han medlem av kommisjonen som skulle revidere Norges undervisningsvesen.
Bugge skrev en del pedagogiske og språkvitenskapelige avhandlinger samt en anonym biografi over sin far.


=== Politiske verv ===
Bugge var ordfører i Trondhjem i årene 1845, 1849 og 1850. Han forsøkte å bli valgt til Stortinget i 1847 og 1850, men til tross for stor velgeroppbakking så fikk han valgmannskollegiet imot seg og ble aldri valgt.


=== Siste år ===
I sin tid som rektor i Trondheim var Bugge sentral i Kongelig Norske Videnskabers Selskab. I flere år var han president i selskapet, blant annet da Ivar Aasen i 1842 fikk stipendet av selskapet som sette målmannen i stand til å reise land og strand rundt for å granske de norske dialektene.
Bugge flytta til Bergen da han gikk av som rektor. Han døde der etter kun to år.


== Referanser ==


== Litteratur ==
Lindstøl, Tallak: Stortinget og Statsraadet 1814-1914, Kristiania 1914(da) Hammer, K. V.:  «Bugge, Frederik Moltke», i: Salmonsens konversationsleksikon, 2. utgave. Bd. IV, København: J. H. Schultz, 1916, s. 222.


== Eksterne lenker ==
 (en) Frederik Moltke Bugge – kategori av bilder, video eller lyd på Commons
Marius Nygaard

For høyesterettsdommeren se: Marius Nygaard (dommer)Marius Nygaard (født 13. september 1838 i Bergen, død 7. februar 1912 i Kristiania) var en norsk norrøn filolog og pedagog. Han var med på å utarbeide rettskrivningen av 1907 for riksmål.


== Liv ==
Marius Nygaard ble student i 1855, cand. philol. i 1861, og var fra 1864 adjunkt ved Kristiansand katedralskole. I 1876 ble han overlærer. Han ble utnevnt til rektor i Frederikshald i 1877 og var fra 1894 rektor i Drammen.
Nygaard beskjeftiget seg særlig med studiet av gammelnordisk litteratur. Blant arbeidene hans fremhever seg særlig en rekke avhandlinger om syntaks i Aarbøger for nordisk Oldkyndighed og Arkiv for nordisk filologi, samt i Sproglig-historiske Studier tilegnede Professor C. R. Unger, hvor han studerte språkbruken i norrøn prosa. Den poetiske språkbruken behandlet han i Eddasprogets Syntax (1865–1867). Han utga også en utførlig Norrøn Syntax (1906), og en kortfattet Oldnorsk Grammatik til Skolebrug (1871). Hans Oldnorsk Læsebog for Begyndere (1875) fikk stor utbredelse. Han utarbeidet dessuten sammen med Emil Schreiner og Jan Christian Johanssen en Latinsk Ordbog (1887), og skrev en Kortfattet Fremstilling af det norske Landsmaals Grammatik.


== Referanser ==


== Kilder ==
(da) Falk, H.:  «Nygaard, Marius», i: Salmonsens konversationsleksikon, 2. utgave. Bd. XVIII, København: J. H. Schultz, 1924, s. 286.
John Haymes Newton

John Haymes Newton (født 29. desember 1965 i Chapel Hill i Nord-Carolina) er en amerikansk skuespiller. Han spilte regelmessige roller i TV-programmer som Superboy, Modeller, Melrose Place og The Untouchables. I 2009 spilte han i den uavhengige filmen Yesterday was a Lie. 
John brukte 3 ½ år på skuespilleropplæring og forskjellige teaterroller i New York. Etter det hadde han en kort karriere som modell før han begynte for fullt som skuespiller. Han var med i sesong 2 av den amerikanske TV-serien Frustrerte fruer.


== Eksterne lenker ==
(en) John Haymes Newton på Internet Movie Database 
(sv) John Haymes Newton i Svensk Filmdatabas 
(da) John Haymes Newton på Scope 
(fr) John Haymes Newton på Allociné 
(fr) John Haymes Newton på Allociné 
(en) John Haymes Newton på AllMovie 
(en) John Haymes Newton hos The Movie Database
When the World Comes Down

When the World Comes Down er det tredje studioalbumet til det amerikanske rockebandet The All-American Rejects. Albumet ble utgitt 16. desember 2008. Albumet er produsert av Eric Valentine som også har vært produsent for Maroon 5.

"...most anticipated albums of the year." 


== Sporliste ==


== Mottakelse ==
Albumet fikk ganske gode kritikker da det ble utgitt, og basert på 12 anmeldelser fikk «When The World Comes Down» en gjennomsnittlig poengsum på 64 (av 100).


== Priser og plasseringer ==
I debutuken solgte albumet mer enn 112 000 eksemplarer i USA. Det var betydelig bedre enn dere forrige album, Move Along, som solgte 90 000 eksemplarer den første uken. Etter det rekordhøye salgstallet for TAAR dabbet noe av interessen av og et halv år senere hadde albumet solgt til 422 000 eksemplarer i USA, noe som står i kontrast til begge tidligere album som kun trengte to måneder til å selge over 500 000 eksemplarer. Likevel var albumet en suksess fro The All-American Rejecets og Billboards «200 albums of the year» ranket albumet som det 69. beste.


=== Album ===


=== Singler ===


== Referanser ==
Byparken holdeplass

Byparken (også omtalt som Byparken terminal) er den nordlige endeholdeplassen på Bybanens linje 1 i Bergen. Holdeplassen ligger sentralt i Bergen sentrum rett utenfor Telegrafbygningen, med overgang til buss i Olav Kyrres gate. Omkring 7000 mennesker brukte holdeplassen hver dag i 2013.[1]


== Referanser ==


== Eksterne lenker ==
(en) Byparken terminal – kategori av bilder, video eller lyd på Commons
Viet Quoc

Viet Nam Quoc Dan Dang (VNQDD), ofte referert til som Viet Quoc, var det vietnamesiske nasjonalistpartiet, et revolusjonærsosialistisk parti som kjempet mot Frankrike for et fritt Vietnam på 1920-tallet. Partiet ble opprettet av intellektuelle  i Hanoi i 1920-årene, og fra og med 1927 ble partiet ledet av Nguyen Thai Hoc, som brukte det kinesiske Kuomintang som modell. Partiet fikk en rekke tilhengere i den nordlige delen av Fransk Indokina. Flere av disse var lærere og intellektuelle. Partiet fikk ikke noen betydelig støtte fra bøndene og industriarbeiderne.
Fra 1928 ble Viet Quoc ofte forbundet med flere snikmord på høytstående franske administratorer i Fransk Indokina og vietnamesiske kollaboratører. Da Hervé Bazin ble drept i 1929, valgte Frankrike å legge skylden på Viet Quoc, selv om det var usikkert hvorvidt organisasjonen var involvert i attentatet. Det franske militæret gikk til angrep på organisasjonen, og mellom 300 og 400 av de til sammen 1 500 medlemmene ble drept i den påfølgende konflikten. Mange av lederne ble drept, men Hoc greide å flykte.
Senere i 1929 ble partiet betydelig svekket på grunn av en indre strid. På grunn av økende fransk motstand, endret Viet Quoc sin taktikk fra isolerte attentater til å starte et omfattende opprør kjent som Yen Bai-mytteriet. Viet Quoc fikk støtte fra vietnamesiske elementer av den franske hæren i Indokina, som gjorde mytteri mot den franske hæren. Til tross for storslått folkelig støtte, ble opprøret lett slått ned av franske myndigheter, og organisasjonens ledere (inkludert Hoc) ble tatt til fange og henrettet. Etter dette klarte aldri Viet Quoc gjenerobre sin politiske posisjon i Vietnam.
Noen gjenlevende elementer i organisasjonen gikk over til å arbeide for en fredelig løsning av konflikten, mens andre rømte til Yunnan i Kina, hvor de fikk våpen og trening. I løpet av 1930-tallet ble partiet overskygget av Hồ Chí Minhs Indokinesiske kommunistparti (ICP), og etter at andre verdenskrig tok slutt og Den første indokinesiske krig begynte, gikk snart flere Viet Quoc-medlemmer inn i kampene på Viet Minhs side. Ho Chi Minh utrensket Viet Quoc i løpet av krigen for å styrke Viet Minhs posisjon som den dominerende kommunistfraksjonen i Vietnam. Etter at krigen resulterte i et fransk nederlag i 1954, rømte flesteparten av organisasjonens aktivister til Sør-Vietnam, hvor de forble aktive inntil Saigons fall i 1975. Idag eksisterer partiet kun utenfor Vietnam.


== Eksterne lenker ==
Offisielt nettsted
Coming Down With the Blues

Coming Down With the Blues er et musikkalbum utgitt av Good Time Charlie i 1995. Dette var gruppa sitt debutalbum.


== Sporliste ==
«Boogie Man» (Arle Hjelmeland)
«Why Don't You Stop Babe?» (Arle Hjelmeland)
«Broke and Lonely» (Johnny "Guitar" Watson/Johnny Otis)
«I Ain't Gonna Be Your Monkey Man» (Leonard Caston/Willie Dixon)
«I'm a Fool to Care» (Art Neville)
«Out My Door» (Arle Hjelmeland)
«Lil' Girl» (Knud Pheiffer)
«I'm Movin Out» (Arle Hjelmeland)
«Coming Down With the Blues» (Don Covay/John Berry)
«Veguzdal» (Johnny Augland)
«No Buts and No Maybes» (Henry Roeland Byrd)
«Homesick» (Arle Hjelmeland)
«I'm Hooked» (Arle Hjelmeland)
«You Don't Love Me» (George Smith/Sam Ling)
«She's Talking Bout Loving» (Arle Hjelmeland)
«Davy Crockett» (bonus)


== Medvirkende ==


=== Good Time Charlie ===
Arle Hjelmeland - vokal, munnspill, låtskriver, arrangement, produsent
Johnny Augland - vokal, piano, gitar, arrangement, produsent
Leif Korsnes - vokal, bass, gitar, arrangement, produsent
Per Fredriksen - trommer


=== Øvrige ===
Alf Emil Eik - produsent, tekniker
Jan Ingar Pedersen - albumnotater
Micro-Walter - coverdesign


== Eksterne lenker ==
(en) Coming Down With the Blues på Discogs
Nonneseter holdeplass

Nonneseter holdeplass er en bybaneholdeplass på Bybanen i Bergen. Holdeplassen ligger i Bergenhus bydel, og åpnet 22. juni 2010 sammen med resten av holdeplassene på Bybanen. Holdeplassen deler trafikk med buss, og har overgang til lokal- og regiontog på Bergen stasjon.
Navnet er hentet fra et kloster som lå på denne plassen. Like vest for holdeplassen er en del av klosteret bevart som Nonneseter klosterruin.
Vest for holdeplassen ligger også Bergen Offentlige Bibliotek (hovedbiblioteket) og kjøpesenteret Bergen Storsenter, like i nærheten finner man Bergen kunst- og håndverksskole, Statens hus i Hordaland og sydenden av Lille Lungegårdsvannet. På vestsiden av Lille Lungegårdsvannet ligger de tre bygningene til Bergen kunstmuseum. Dette er den bybaneholdeplassen med kortest vei til Grieghallen.


== «17. mai-pensen» ==
På 17. mai vil denne holdeplassen være endestasjon for Bybanen i den tiden prosesjonen går langs Christis' gate. Gaten krysser bybanetraseen like før den ordinære endestasjonen Byparken. Det er tilrettelagt ekstra sporskifter for at ruteavviklingen skal kunne fungere uten å komme i konflikt med prosesjonen. 


== Referanser ==


== Eksterne lenker ==
(en) Nonneseter holdeplass – kategori av bilder, video eller lyd på Commons
Nordatlantens brygge

Nordatlantens Brygge er et kultursenter for Nord-Atlanteren – beliggende i Københavns gamle havneområde. Senteret drives i samarbeid mellom Danmark, Island, Grønland og Færøyene og består av tre kunstgallerier og konferansefasiliteter. Senteret huser også den islandske ambassade og Grønland og Færøyenens faste representanter i Danmark. 
Senteret arrangerer kunstutstillinger, konserter og debatter, og virksomheten dekker et bredt felt: Samtidskunst, dans, musikk, forestillinger, film og foredrag.   


== Bygningen ==
Senteret holder til i en gammel sjøbod (pakkhus) fra 1767 i Københavns havneområde Christianshavn, sentralt i byen. Pakkhuset ble bygget i 1766-67 av murermester Johan Christian Conradi.Gjennom 200 år var bygningen senter for dansk handel til og fra Færøyene, Island, Finnmark og spesielt Grønland. Tørrfisk, saltsild, hvalolje og skinn er noen av varene som ble lagret i og omkring lagerboden før det ble solgt videre til markedene i Europa. 


== Referanser ==


== Eksterne lenker ==
Offisielt nettsted 
(en) Nordatlantens Brygge – kategori av bilder, video eller lyd på Commons
Miguel Monteiro

Miguel Monteiro er navnet til flere personer:

Miguel Monteiro (jesuitt) (1625–1704), kinesisk jesuitt
Miguel Monteiro (journalist) (1965–), portugisisk journalist og skuespiller
Luís Miguel Brito Garcia Monteiro (1980–), portugisisk fotballspiller
Debi Nova

Debi Nova (født 6. august 1980 i Escazú) er ei costaricansk sangerinne og pianist. Hun bor for tida i Los Angeles i USA. Hun starta karrieren i gruppa Gandhi. Hennes første soloalbum blir utgitt i 2010, og vil inneholde blant annet singelen «Drummer Boy». Hun synger på både spansk og engelsk. Nova deltok i programmet Dancing With the Stars i USA i 2010.


== Referanser ==


== Eksterne lenker ==
Offisielt nettsted 
(en) Debi Nova på Internet Movie Database 
(en) Debi Nova på Apple Music 
(en) Debi Nova på Discogs 
(en) Debi Nova på MusicBrainz 
(en) Debi Nova på SoundCloud 
(en) Debi Nova på Spotify 
(en) Debi Nova på Songkick 
(en) Debi Nova på Genius — sangtekster 
(en) Debi Nova på AllMusic 
Debi Nova på Twitter 
Debi Nova på Facebook 
Debi Nova på Instagram
Oochie Coochie

Oochie Coochie er et musikkalbum utgitt av Good Time Charlie i 1999, fire år etter at debutalbumet Coming Down With the Blues ble utgitt. Det er utgitt på Blue Mood Records.


== Sporliste ==
«Oochie Coochie» (Paul Williams)
«A Thing You Got to Face» (Saxton Kari, feilaktig kreditert Vincent)
«Money Money Honey» (Arle Hjelmeland)
«Well Baby» (Obie Jessie)
«Mary» (Alvin Carter/Eugene Harris/Walter "Wolfman" Washington/John Williams)
«Dizzy, Broke and Blue» (Arle Hjelmeland)
«Teenage Chill» (Arle Hjelmeland/Kjetil Grande)
«Back in Business» (Arle Hjelmeland/Johnny Augland/Leif Korsnes/Per Fredriksen)
«She's Drivin' Me Real Crazy» (Arle Hjelmeland)
«She's Mine, All Mine» (Arle Hjelmeland)
«Magic Rocker» (Sam Maghett)
«California Blues» (George Smith)
«One For 'Young John Watson' (Oh! Baby)» (Johnny "Guitar" Watson)
«I Got to Go» (Walter Jacobs)


== Medvirkende ==


=== Good Time Charlie ===
Arle Hjelmeland - vokal, munnspill, kor, låtskriver, arrangement, produsent
Kjetil Grande - vokal på Teenage Chill og One For 'Young John Watson' (Oh! Baby), gitar, låtskriver, arrangement, produsent
Leif Korsnes - bass, kor, låtskriver, arrangement, produsent
Per Fredriksen - trommer, kor, låtskriver, arrangement, produsent


=== Øvrige ===
Yngve Sætre - produsent, tekniker
Finn Ståle Felberg - fotograf
Union Design - coverdesign
Øyvind Pharo - albumnotat


== Eksterne lenker ==
Oochie Coochie
It’s Alright

It's Alright er et musikkalbum utgitt av Good Time Charlie i 2005. Albumets cover er basert på The Beatles' Abbey Road-cover.


== Sporliste ==
«It's Alright» (Art Lassiter)
«Lucky Man» (Arle Hjelmeland)
«The Way You Do» (Jimmy Nolen)
«Stop What You're Doing» (Long John Hunter)
«Cha-Dooky-Doo» (Mae Vince)
«You Must Have Been a Beautiful Baby» (Harry Warren/Johnny Mercer)
«Deep Trouble» (Arle Hjelmeland/Steinar Karlsen)
«I'm Not a Fool Anymore» (Robert Thibodeaux)
«The Revenge of the Kebab» (Arle Hjelmeland/Steinar Karlsen)
«Nosy Ways»(Arle Hjelmeland/Steinar Karlsen)
«Upside Down» (Arle Hjelmeland/Steinar Karlsen)
«Kingsize» (Arle Hjelmeland/Steinar Karlsen)
«I Don't Care» (Dennis Roberts)
«Easy Street» (Arle Hjelmeland)
«There's Another Place I Can't Go» (Fred Tobias/Lee Pockriss)


== Medvirkende ==


=== Good Time Charlie ===
Arle Hjelmeland - vokal, munnspill, låtskriver, produsent
Steinar Karlsen - vokal, gitar, låtskriver, produsent, tekniker
Øystein Lydvo - vokal, bass, perkusjon, produsent
Per Fredriksen - vokal, trommer, produsent


=== Øvrige ===
Yngve Sætre - produsent, tekniker, miksing
The Spoon Singers
Marte Solvåg - vokal
Lisbet Svardal - vokal
Jostein Hauge - tekniker
Morten Lund - mastering
Vidar Herre - fotograf
Oddleiv Apneseth - booklet
Espen Liland - coverdesign


== Eksterne lenker ==
It's Alright
Mojo Energy

Mojo Energy er et musikkalbum utgitt av Good Time Charlie i 2008. For albumet fikk gruppa mer oppmerksomhet i landet og ble nominert til Spellemannprisen 2008.


== Sporliste ==
«Mojo Energy» (Arle Hjelmeland/Steinar Karlsen)
«You Cause Me Pain» (Arle Hjelmeland/Steinar Karlsen)
«Dealin' With the Devil» (Arle Hjelmeland/Steinar Karlsen)
«This Train» (Øystein Lydvo)
«Fools Paradise» (Arle Hjelmeland/Steinar Karlsen)
«Brasero» (Steinar Karlsen)
«Bad Reputation» (Steinar Karlsen)
«You Know» (Arle Hjelmeland/Steinar Karlsen)
«Cursed» (Steinar Karlsen/Øystein Lydvo)
«Las Vegas» (Øystein Lydvo)
«I Need You» (Arle Hjelmeland/Steinar Karlsen)
«Time is Runnin' Out» (Arle Hjelmeland/Steinar Karlsen)
«Give You Up» (Arle Hjelmeland/Steinar Karlsen)


== Medvirkende ==


=== Good Time Charlie ===
Arle Hjelmeland - vokal, munnspill, låtskriver, produsent
Steinar Karlsen - gitar, piano, perkusjon, kor, låtskriver, produsent
Øystein Lydvo - elektrisk bass, kontrabass, piano, orgel, perkusjon, kor, låtskriver, produsent
Hans Petter Sollie - trommer, perkusjon, kor, produsent


=== Øvrige ===
Marte Solvåg - bakgrunnvokal på Mojo Energy, Dealin' With the Devil og Give You Up
Lisbet Svardal - bakgrunnvokal på Mojo Energy, Dealin' With the Devil og Give You Up
Mari Persen - fiolin på You Know
Matias Monsen - cello på You Know
Yngve Sætre - rørklokker på Give You Up, produsent, tekniker, miksing
Jørgen Træen - mastering
Øyvind Pharo - albumnotater
Oddleiv Apneseth - fotograf
Morten Pisani - sleeve
Olahill Design - coverdesign


== Eksterne lenker ==
(en) Mojo Energy på Discogs
Adaptasjon (litteratur)

Adaptasjon innen litteratur er en tilpasning eller ny produksjon av et litterært verk som eksempelvis en roman, novelle eller dikt til en ny sjanger eller til et nytt medium som film, teater, tegneserie eller videospill. En adaptasjon kan holdes innen samme sjanger eller medium og endres i volum som ved tilpasning av et stykke til et mindre teater, eller som ved omskriving til en alternativ demografisk gruppe (eksempelvis ved en utgave tilpasset barn).
Adaptasjonsteori innen litteratur er læren om adaptasjon. Den er så langt hovedsakelig bygget på overføring fra bok til film. Teorien er en del av norskfaget i Kunnskapsløftet, der adaptasjonsanalyse er en spesifikk del av faget på Vg3 (tredje år i videregående opplæring). En adaptasjonsanalyse vil omhandle en sammenligning av handlingen i originalen med handlingen i adaptasjonen. Spørsmål som skal forsøkes besvart i en slik analyse er blant annet hva er videreført, hva er utelatt eller hva er endret? Hva kan grunnen til disse endringene være? 


== Eksempler på adaptasjoner ==
Jules Vernes roman Reisen til månen, fra 1865, ble filmatisert allerede i 1902.
Maleriet «Pike med perleøredobb» fra 1600-tallet, inspirerte Tracy Chevalier til å skrive romanen Pike med perleøredobb i 1999, som igjen er filmatisert i Pike med perleøredobb av Peter Webber i 2003, og åpnet som et teaterstykke i London i 2008.
Tegneserien Iron Man fra Marvel Comics 1963, ble i 2008 filmatisert med suksess. Kort tid etter kom videospillet og ny tegneserieversjon basert på filmen.
Videospillet Resident Evil er filmatisert, og deretter utgitt som tegneserie.


== Referanser ==


== Kilder ==
Arne Engelstad: Fra bok til film – om adaptasjoner av litterære tekster, Cappelen akademisk, 2007. ISBN 9788202245214


== Eksterne lenker ==
Medieadaptasjon; fra Bibliotekarstudentens nettleksikon om litteratur og medier (pdf-fil)
Brukeradaptasjon; fra Bibliotekarstudentens nettleksikon om litteratur og medier (pdf-fil)
Sjangeradaptasjon; fra Bibliotekarstudentens nettleksikon om litteratur og medier (pdf-fil)
Selvtilegnelsesadaptasjon; fra Bibliotekarstudentens nettleksikon om litteratur og medier (pdf-fil)
Adaptasjonskaskade; fra Bibliotekarstudentens nettleksikon om litteratur og medier (pdf-fil)
PRT

PRT kan referere til:

Provincial Reconstruction Team – PRT-gruppe
Personal Rapid Transit – Taxibane
ISO 3166-1 alfa-3-koden til Portugal
Kaldor-Hicks-kriteriet

Kaldor-Hicks-kriteriet, også kalt Kaldor-Hicks-effisiens eller Kaldor-Hicks-effektivitet, er et velferdsøkonomisk effektivitetskriterium som sier at et tiltak kan forsvares selv om det har negative effekter for noen berørte parter så lenge fordelene i sum for alle berørte parter overstiger de negative. Kaldor-Hicks-kriteriet er en svakere variant av Pareto-kriteriet, som krever at ingen skal komme dårligere ut. Kaldor-Hicks-kriteriet viser isteden til en potensiell Pareto-forbedring: De som kommer bedre ut, kan i prinsippet kompensere dem som kommer dårligere ut. Kaldor-Hicks-kriteriet er mye brukt i nytte-kostnadsanalyse.


== Referanser ==


== Litteratur ==
Hervik et al. (1997). NOU 1997:27: Nytte-kostnadsanalyser. Prinsipper for lønnsomhetsvurderinger i offentlig sektor. Besøkt 5. juli 2018.